ประกาศคณะกรรมการกํากับตลาดทุนที่ ทธ/น/ข. 26/2551เรื่อง หลักเกณฑ์ เงื่อนไข และวิธีการในการเป็นผู้บริหาร ของบริษัทหลักทรัพย์\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 และมาตรา 103(4) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 109 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ข้อ ๑ ในประกาศนี้(1) "บริษัทหลักทรัพย์" หมายความว่า บริษัทที่ได้รับใบอนุญาตประกอบธุรกิจหลักทรัพย์(2) "ผู้บริหาร" หมายความว่า กรรมการ ผู้จัดการ หรือบุคคลผู้มีอํานาจในการจัดการ(3) "บุคคลผู้มีอํานาจในการจัดการ" หมายความว่า กรรมการบริหาร รองผู้จัดการ ผู้ช่วยผู้จัดการ ผู้อํานวยการฝ่าย ผู้จัดการสาขา และให้หมายความรวมถึงผู้ดํารงตําแหน่งเทียบเท่าที่เรียกชื่ออย่างอื่น โดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านหลักทรัพย์ การปฏิบัติการด้านหลักทรัพย์ หรือการวิจัยด้านหลักทรัพย์หรือตลาดทุน หรือสายงานอื่นในทํานองเดียวกัน ทั้งนี้ ไม่ว่าสายงานนั้นจะปฏิบัติงานเพื่อให้บริการแก่บุคคลอื่นหรือเพื่อประโยชน์ของบริษัทเอง(4) "กรรมการบริหาร" หมายความว่า บุคคลซึ่งคณะกรรมการบริษัทแต่งตั้งให้เป็นกรรมการบริหาร หรือมอบหมายให้มีอํานาจตัดสินใจในการดําเนินงานของบริษัทแทนคณะกรรมการบริษัท(5) "ผู้อํานวยการฝ่าย" หมายความว่า บุคคลซึ่งรับผิดชอบงานในระดับส่วนงานภายในบริษัทข้อ ๒ บริษัทหลักทรัพย์อาจตั้งหรือยอมให้ผู้บริหารของบริษัทหลักทรัพย์อื่น เป็นหรือทําหน้าที่ผู้บริหารหรือที่ปรึกษาของบริษัทหลักทรัพย์ได้โดยได้รับความเห็นชอบจากสํานักงาน หากบริษัทหลักทรัพย์แสดงได้ว่ามีการจัดโครงสร้างขององค์กรที่ไม่ก่อให้เกิดความขัดแย้งทางผลประโยชน์หรือมีมาตรการที่มีประสิทธิภาพเพื่อป้องกันความขัดแย้งทางผลประโยชน์นั้นได้ และในกรณีที่ผู้บริหารของบริษัทหลักทรัพย์ดํารงตําแหน่งที่ต้องทํางานเต็มเวลา ผู้บริหารรายนั้นจะสามารถปฏิบัติหน้าที่ในตําแหน่งดังกล่าวในบริษัทหลักทรัพย์ได้เพียงแห่งเดียวเท่านั้นข้อ ๓ การขอความเห็นชอบตามหลักการที่กําหนดไว้ในข้อ 2 ให้บริษัทหลักทรัพย์ที่ประสงค์จะได้รับความเห็นชอบยื่นคําขอต่อสํานักงานพร้อมเอกสารหลักฐานประกอบคําขอตามแบบและวิธีการที่สํานักงานจัดไว้ในระบบงานอิเล็กทรอนิกส์ของสํานักงาน สํานักงานจะแจ้งผลการพิจารณาคําขอความเห็นชอบให้บริษัทหลักทรัพย์ทราบภายในสามสิบวันนับแต่วันที่สํานักงานได้รับเอกสารหลักฐานจากบริษัทหลักทรัพย์ครบถ้วน เว้นแต่เป็นกรณีมีเหตุจําเป็นต้องตรวจสอบข้อเท็จจริงเพิ่มเติมและสํานักงานได้แจ้งเหตุจําเป็นดังกล่าวให้บริษัทหลักทรัพย์ทราบก่อนสิ้นสุดระยะเวลาดังกล่าวข้อ ๔ ในกรณีที่ปรากฏว่าข้อมูลที่เป็นสาระสําคัญตามคําขอที่ได้ยื่นไว้ต่อสํานักงานมีการเปลี่ยนแปลงในภายหลัง ให้บริษัทหลักทรัพย์แจ้งให้สํานักงานทราบภายในสิบสี่วันนับแต่วันที่มีการเปลี่ยนแปลงข้อมูลดังกล่าว หากสํานักงานได้พิจารณาข้อมูลดังกล่าวแล้วเห็นว่า การเปลี่ยนแปลงข้อมูลนั้นเป็นเหตุให้ไม่เป็นไปตามหลักเกณฑ์ที่กําหนดไว้ตามข้อ 2 ให้สํานักงานแจ้งการให้ความเห็นชอบสิ้นสุดลงต่อบริษัทหลักทรัพย์ ทั้งนี้ ให้นําความในข้อ 3 วรรคสองมาใช้บังคับโดยอนุโลมข้อ ๕ ประกาศนี้ให้ใช้บังคับตั้งแต่วันที่ 16 พฤศจิกายน พ.ศ. 2551 เป็นต้นไปผู้มีอํานาจลงนาม - ประกาศ ณ วันที่ 5 พฤศจิกายน พ.ศ. 2551 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_เหตุผลในการออกประกาศฉบับนี้ คือ เพื่อให้มีหลักเกณฑ์ในการตั้งหรือยอมให้กรรมการ ผู้จัดการ หรือบุคคลผู้มีอํานาจในการจัดการของบริษัทหลักทรัพย์อื่น เป็นหรือทําหน้าที่กรรมการ ผู้จัดการ หรือบุคคลผู้มีอํานาจในการจัดการหรือที่ปรึกษาของบริษัทหลักทรัพย์ได้ อันสอดคล้องกับการสนับสนุนให้บริษัทหลักทรัพย์มีการจัดโครงสร้างการดําเนินการในรูปกลุ่มธุรกิจ (financial conglomerate) ซึ่งทําให้เกิดความคล่องตัวในการประกอบธุรกิจและสามารถแข่งขันได้ดียิ่งขึ้น และเป็นไปตามแนวโน้มการกํากับดูแลสถาบันการเงินแบบรวมกลุ่ม (consolidated supervision) ของธนาคารแห่งประเทศไทยอีกด้วย